Vincent Kriechmayr

Vincent Kriechmayr (sündinud 1. oktoobril 1991 Ülem-Austria liidumaal Linzis) on Austria mäesuusataja. Ta on spetsialiseerunud Super-G ja kiirlaskumisele. 2021. aasta MM-il Cortina d'Ampezzos tuli ta oma kahel lemmikalal kahekordseks maailmameistriks ning hooajal 2020-21 võitis Super-G-s väikese MK-võistluste kristallgloobuse.

Kriechmayr debüteeris maailma karikasarjas 2010. aasta detsembris 11-aastaselt. Esimene poodiumikoht tuli 2015. aasta märtsis super-G-s teise kohaga Norras Kvitfjellis. Ta saavutas oma esimese maailma karikasarja võidu super-G-s 2017. aasta detsembris Colorados Beaver Creekis. Tema neljas MK-võit tuli 2019. aastal Wengeni kiirlaskumises.

2021. aasta maailmameistrivõistlustel Cortina d'Ampezzos võitis Kriechmayr nii super-G kui ka kiirlaskumise, saades 1999. aasta Hermann Maieri ja 2005. aasta Bode Milleri järel kolmandaks meheks, kes on maailmameistrivõistlustel seda saavutanud. Ta võitis 2021. aastal super-G hooaja maailma karika, edestades teise koha saanud Marco Odermatti 83 punktiga. 2021. aasta oktoobris valiti Kriechmayr Austria 2021. aasta sportlaseks.

 Maailma karikasarja etapivõidud 

Vincent Kriechmayr on (seisuga 15. detsember 2023) jõudnud poodiumile 33 korral millest on võitnud 17 maailma karikasarja etappi. 

Jrk-nr Kuupäev Võistluspaik Võistlusala1. 1. detsember 2017   Beaver Creek   Super-G2. 14. märts 2018   Åre   Kiirlaskumine3. 15. märts 2018   Åre  Super-G4. 19. jaanuar 2019   Wengen   Kiirlaskumine5. 20. detsember 2019   Val Gardena  Super-G6. 29. veebruar 2020   Hinterstoder  Super-G7. 25. jaanuar 2021   Kitzbühel   Super-G8. 6. veebruar 2021   Garmisch-Partenkirchen  Super-G9. 6. märts 2021   Saalbach-Hinterglemm  Kiirlaskumine10. 15. jaanuar 2022   Wengen  Kiirlaskumine11. 16. märts 2022   Courchevel  Kiirlaskumine12. 17. märts 2022   Courchevel   Super-G13. 15. detsember 2022   Val Gardena  Kiirlaskumine14. 28. detsember 2022   Bormio  Kiirlaskumine15. 20. jaanuar 2023   Kitzbühel  Kiirlaskumine16. 15. märts 2023   Soldeu  Kiirlaskumine17. 15. detsember 2023   Val Gardena   Super-G

Välislingid 

Vincent Kriechmayr ROK-i veebilehel 
Vincent Kriechmayr FIS-i veebilehel 
Vincent Kriechmayr Olympedia veebilehel  
Vincent Kriechmayr Ski-DB veebilehel  


Kategooria:Austria mäesuusatajad 
Kategooria:Sündinud 1991